Aarhuus Stifts-Tidende, 1841-03-03
Biskop Mynster har nu ogsaa fra de Geistlige i Sjællands Stift modtaget en Adresse, hvori de have bevidnet ham deres taknemmelige Paaskjønnelse af hans Fortjenester, navnligen ogsaa ved Udarbeidelsen af Udkastet til et nyt Ritual og en ny Alterbog, hvortil de have føiet Forsikkringen om deres hjerteligste Hengivenhed, og det Ønske, at der endnu længe maa forundes ham Kraft og Naade til at fortsætte sin for den danske Kirke velsignelsesrige Virksomhed. Under skrifternes Antal er 263. Den Lehmannske Sag er af en saadan Vigtighed og almeen Jnteresse, at vi ikke tage i Betænkning atter at vende os til den, især da vi kunne meddele nogle Yttringer desangaaende af hans eget Blad, Fædrelandet. Dettes Redacteur har ved denne Meddelelse til Hensigt deels at fuldstændiggjøre Referatet af den omhandlede Begivenhed, deels berigtige nogle Misforstaaelser: Da Drewsen nemlig skulde reise til Falster, at fremstille sig for sine Vælgere, fulgte Lehmann ham for Selskabs Skyld, denne Reise var af en aldeles privat og venskabelig Caracteer, og stod ikke i mindste Forbindelse med de Forhandlinger af politisk Natur som fandt Sted. Lehmanns Tale var ikke forud skreven, ja ikke engang forud overveiet eller bo sluttet, langt mindre havde han, som det er udspredt, selv overtalt og instrueret en Bonde til at fremkomme med visse Jndvendinger, for at faae Leilighed til at give sin Gjendrivelse Skin af Jmprovisation, men dermed forholdt det sig saaledes: Et Par Timer før det bestemte Møde af Vælgerne, kom et Par Bønder til Dr. og L. med den bemærkning, at de ikke vare gandske enige med dem om Skattebevillingsretten, men gjerne vilde lade sig belære. Da Dr. og L. netop skulde gaae ud, yttrede L., at han med Fornøielse skulde ved Mødet give dem den Oplysning han kunde, naar de der vilde fremsætte deres Spørgsmaal. Hvori disse bestod, erfoer han først i Mødet, og hans Tale her var i Ordets fuldeste Forstand improviseret. Dette siges ikke for at formindske Lehmanns Ansvarlighed, men for at gjendrive enhver Mistanke, som Jngen, der kjender det mindste til L's. Caracteer, for Alvor vil nære. Det Referat som findes i Falsters Avis, er saa fuldstændig som muligt, og navnlig forsikkres, at intet Ord, der kunde være til Fordeel for Anklagen, deri er forbigaaet eller omskrevet. Fædrelandets ned, nærer derfor ikke nogen Tvivl om, at L. i alt Væsentligt vil vedkjende sig samme, og paa den anden Side at Anklagen, efter Cancelliets Ordre, vil holde sig dertil. Kunde det imidlertid tænkes, at Talen nu kunde reproduceres Ord til andet som den holdtes, vilde det i høi Grad være til Fordeel for Lehmann, thi Referatet har, ved kun at gjengive den nogne Tankegang samt alle prægnante og fremstikkende Ord, faaet en langt alvorligere Caracteer end Talen havde, og det Præg af Lune og Godmodighed, der fuldk. modstrider Forudsætningen af retsstridig eller statsfarlig Hensigt, er derved saagodt som gandske gaaet tabt. Den Virkning Talen frembragte, kan imidlertid endnu optræde som Vidne om den Aand og Stemning hvorfra den udsprang, og som enkelte Smaatræk heraf anføres, at en smuk gammel Bonde ved Bortgangen sagde til Drewsen: "Nu havde han hørt mangen en Prædiken, men saadan som idag, havde han endnu aldrig været i Kirke." En saadan Sammenligning formenes ikke at vilde falde Nogen ind ved en Tale, der havde henvendt sig til en udsvævende Jndbildningskraft eller lave og onde Lidenskaber. Efter Modet bleve endeel Bønder tilbage, førte muntre Samtaler og drak Champagner. "Det uhyre Saltomortal- siger Fædrelandet – fra Brændevinets Regioner ind i den meest spirituelle af alle Nydelser, er forden finere Menneskekjender et Vidnesbyrd om, at de følte sig løftede op til den livligere og raskere Tankebevægelse end deres sædvanlige, og et slaaende Modbeviis imod enhver Forudsætning af at de følte sig grebne af dæmoniske Jmpulser. (Lehmann har allerede to Gange været for Crimineldommeren i Forhør.) Den nylig i Fyen afdøde gamle Sergeant Albrecht skal, ifølge Th. Avis, være født en Miilsvei fra Nürnberg den 24de August 1722, og altsaa have opnaaet en Alder af 118 1/2 Aar. Aar 1744 kom han i østerrigsk Krigstjeneste under Keiserinde Maria Theresia, og bivaante Slaget ved Hohenfriedberg. J Slaget ved Rosbach var han gaaet over til Preusserne, og var Husar i Syvaarskrigen. Derpaa deserterede han og lod sig (1762) hverve til den danske Armee af en Capt. Weinighel fra Rendsborg, som dengang laae paa Hverving i Nürnberg. Han blev ansat ved Prinds Frederiks Regiment, og efter at have tjent derved i 5 Aar, kom han til Regimentet Delmenhorst, som ligeledes garnisonerede i Kjøbenhavn og kommanderedes af en Oberst Trolle. Eftersin Afsked herfra blev han Løber hos Grev Gørtz, der var Chef for det fyenske Rytterregiment; dog blev han snart kjed deraf og lod sig ansætte som Rytter, hvilket han var i 8 a 9 Aar. Derefter giftede han sig i Kjerteminde og boede her et Par Aar. Senere lod han sig engagere som Soldat ved det Fyenske Jnf Regiment, som da garnisonerede i Aalborg, og tjente ved samme i 18 1/2 Aar, tildeels som Underofficeer. Derfra drog han atter til Fyen og tjente 7 Aar i Veikorpset under Anlæggelsen af den nye Hovedlandevei. Derefter stod han 11 Aar som Sergeant ved de annecterede Batailloner under Bülows Kommando. Han nød lige til sin sidste Tid en udmærket Helbred, og jevnligen saae man ham spadsere i fuld Uniform til Odense og tilbage. (Han boede i Ubberød, 1 Miil herfra.) Navnligen fremstillede han sig altid paa sin Fødselsdag for vor nuværende Konge, naar Denne som viste Oldingen megen Naade, opholdt sig i Fyen. Da Hs. M. engang havde maattet tiltræde en Jnspectionsreise paa den Dag, gamle Albrecht pleiede at indfinde sig, var denne dog ikke bleven forglemt, thi Hs. M. havde ladet et godt Bord dække paa Slottet for Oldingen, som, efter at have styrket sig ved Maaltidet, saare tilfreds tiltraadte sin Tilbagevandring med en temmelig stor Pakke, indeholdende Gaver fra hans høie Beskytter. Det er kun et Par Aar siden. Han havde opholdt sig i Danmark 83 Aar og levet her i fire Kongers Tid. Med sin første Kone havde han 12 Børn, hvoraf 5 endnu leve (som gamle Folk).